text: Pour cette raison s'avisa
   Crompars que il demorra là.
   Folio18r
   Onques ne laissa avoec lui
   Là endroit demorer nului ;
   Car, se ainsi ne le faisoit,
   Autrement revenir n'osoit
   Pour la coustume qu'il douta.
   À Sebile seus demora.
   PageV01P139
   Souciex fu et malicieus ;
   Et pour ce demora tous seus,
   Pour ce qu'il ne vouloit que nus
   Seüst son afaire et son us,
   Que ne se fioit en nului,
   Tant avoit de malice en lui.
   Malades prist à visiter;
   Car de fisique sot ouvrer.
   Pour ce k'amer se cuidoit faire,
   En prenoit il si fait afaire
   Que les malades à garir ;
   Car bien en sot à chief venir.
   De fisique ert si souverains
   Que pou en ert de si certains.
   De là jusques en Salenique
   N'ot nul plus seür de fisique.
  